காயும் கனல்விழிச் சோழீசர் மல்லைக் கனகவெற்பிற் தீயும் விடமும் பகையும் சிறிதல தேன்மொழியே. மடலே பொருளென மதித்தல்:  இரந்து குறை பெறாது வருந்திய தலைவன் தலைவியைப் பெறுதற்குப் பனைமடலாற் செய்த குதிரையின் மேலேறி வீதியிற் போதலே தக்கதென மதித்துக் கூறுதல் (எண்ணுதல்) எவையெவை சொல்லினு நீரிரங் காதிருந்த தீரினியுன் அவையவந் தன்னை மடலினில் தீட்டி அடியர்நெஞ்சில் நவையணு காதருள் சோழீசர் மல்லைநன் னாட்டிலுங்கள் சவையிடை நாளை வருவேன் உமக்கொரு தாழ்வுகொண்டே.